ભારત-બાંગ્લાદેશ વચ્ચે એક ટ્રેનના ટ્રાયલ રનને લીલી ઝંડી આપવાના પણ નિર્દેશો મળી રહ્યા છે, જોકે તિસ્તા જળ વહેંચણી સમજૂતી થવાની શક્યતા ઘણી ઓછી છે. શેખ હસીનાની ભારત યાત્રાનો મુખ્ય ઉદ્દેશ સંરક્ષણ ક્ષેત્રમાં ભારત સાથે સંબંધો મજબૂત કરવાનો છે. ભારત, બાંગ્લાદેશને લશ્કરી સપ્લાય માટે ૫૦ કરોડ ડોલરની લોન આપવાની પણ જાહેરાત કરી શકે છે. આ ઉપરાંત પાંચ અબજ ડોલરની વધારાની મદદ પણ આપવામાં આવી શકે છે. બંને દેશો વચ્ચે બિઝનેસ, ઈન્વેસ્ટમેન્ટ, ટ્રાન્સપોર્ટ અને અનર્જી સેક્ટરમાં સહકાર વધવાના નિર્દેશો મળી રહ્યા છે. સાથે સાયબર સિક્યોરિટીને લઈને એક મહત્ત્વની સમજૂતી થનાર છે.